钦定古今图书集成/理学汇编/学行典/第240卷 > 刘隆瑞
## 钦定古今图书集成/理学汇编/学行典/第240卷 > 刘隆瑞

按《吉安府志》：“刘瑞隆，字立贤，安福人。有至性，父母死，
丧礼有则，为宗党所绳。至元甲午，獠寇陆梁、青山，朝
廷遣签枢督捕，辄欲并其乡禽狝之，居民惴恐窜匿，
隆瑞远迎大军，刍粮毕具，民赖以安。豪右有宿憾于
乡人者，伺间报复，为理其冤，白主帅出之，活者数百
千人。寇平，闾里残毁，民多病。隆瑞奉府檄，劳来安集”，
赈饥疫，抚流亡。有司议筑垒备寇，隆瑞言于阃帅曰：
“军兴之后，役民是病之也。”竟罢。隆瑞倜傥乐施予，少
好奇节，晚岁益畅意觞咏，泊如也。乡弟子因其宅多
种梅，称之曰“梅园先生